2004ના મે મહિનાની એ ગુલાબી સવારે હું અને મારો મિત્ર, માથેરાનના પેનોરમા પોઇન્ટના રસ્તે, ચાલતાં જવું કે સાઇકલ લઈને જવું એની ચર્ચા કરતાં રોડની સાઇડે ઊભા હતા ત્યાં જ ઘોડાના ડાબલાના અવાજની દિશામાં અમારું ધ્યાન ગયું. આછા કોફી-વ્હાઇટ કલરના ઘોડા પર એકદમ ડાર્ક-બ્લેક કલરના જીન્સ પર એવું જ ટી-શર્ટ પહેરીને રાઇડ કરતી, ગોરી ગોરી, બ્યુટિફુલ યુવતીની રાઇડને કારણે તાલબદ્ધ ઊંચીનીચી થતી છાતી અને છાતીની સાથે આછાં ઊછળતાં શોલ્ડરકટ વાળનાં જુલ્ફાંએ અમારું એટેન્શન એના તરફ દોર્યું.